Document ID: 32010R0567

TARYBOS REGLAMENTAS (ES) Nr. 567/2010
2010 m. birželio 29 d.
kuriuo iš dalies keičiamas Reglamentas (EB) Nr. 329/2007, dėl ribojančių priemonių Korėjos Liaudies Demokratinei Respublikai
EUROPOS SĄJUNGOS TARYBA,
atsižvelgdami į Sutartį dėl Europos Sąjungos veikimo, ypač į jos 215 straipsnio 1 dalį,
atsižvelgdama į 2006 m. lapkričio 20 d. Bendrąją poziciją 2006/795/BUSP dėl ribojančių priemonių Korėjos Liaudies Demokratinei Respublikai (1),
atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Komisijos pasiūlymą,
kadangi:
(1)
Atsižvelgiant į Bendrąją poziciją 2006/795/BUSP, Reglamentu (EB) Nr. 329/2007 (2) pirmiausia ribojamas tam tikrų objektų, medžiagų, įrangos, prekių ir technologijų, be tų, kurie nustatyti JT Saugumo Tarybos arba Sankcijų komiteto, ir kurie galėtų būti naudojami Šiaurės Korėjos branduolinėse, su kitais masinio naikinimo ginklais ar balistinėmis raketomis susijusiose programose, tiekimas, pardavimas ar perdavimas Korėjos Liaudies Demokratinei Respublikai (toliau - Šiaurės Korėja) arba eksportavimas į ją.
(2)
Šie objektai, išvardyti Reglamento (EB) Nr. 329/2007 Ia priede, turi būti peržiūrėti, kad atitiktų realią padėtį.
(3)
Todėl Reglamentas (EB) Nr. 329/2007 turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 329/2007 iš dalies keičiamas taip:
Reglamento (EB) Nr. 329/2007 Ia priedas pakeičiamas šio reglamento priede esančiu tekstu.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Liuksemburge 2010 m. birželio 29 d.

Labels: 2
1
5
7
3
12
18